Hin árlega umræða um starfslaun listamanna komst á skrið í síðustu viku með tilheyrandi hneykslun virkra í athugasemdum . Það er í raun óþolandi að listamenn þjóðarinnar þurfi að standa undir öðru eins skítkasti við hverja árlegu úthlutun . Arndís Þórarinsdóttir , rithöfundur , skrifaði pistil á Facebook-síðu sinni sem sýnir vel fram á mikilvægi starfslauna listamanna . Tekjur til dæmis barnabókahöfunda af sölu bóka sinna séu ekki eitthvað til að hrópa húrra yfir . Rithöfundar á örmálsvæði Arndís setur upp „ skemmtilegt “ reikningsdæmi til að sýna hve lágar tekju barnabókahöfunda eru í raun og veru . Ímyndaður metsölu-barnabókahöfundur sem selur 10.000 eintök á einu ári myndi fá um það bil sex milljónir í laun fyrir þá sölu . Það eru verktakagreiðslur . Arndísi reiknast til að sá ímynaði höfundur fengi 350 þúsund í mánaðarlaun fyrir skatt . „ Ég veit samt ekki um neinn sem finnst að 350 þúsund séu frábær laun . En þetta eru tölurnar . Listamannalaunin eru svo 407 þúsund í verktakagreiðslu , sem jafngildir svona 280 þúsund í launagreiðslu . “ En hvers vegna ætti yfir höfuð að styrkja rithöfunda ? Skipta bækur einhverju máli ? Arndís svarar þessu auðvitað líka : „ Við tölum tungumál sem er í útrýmingarhættu . Börnin okkar geta ekki skilið bréf forfeðra sinna . Strengurinn rofnar . Það er einhvers virði að styðja sköpun á íslensku . “ List á ekki bara að vera fyrir hina fjársterku „ Fullt af fólki velur sér mikilvæg störf sem myndi ganga illa að lifa af á „ opnum markaði . “ Hugsum okkur talmeinafræðinga , þroskaþjálfa eða sjúkraþjálfara . Þessir hópar vinna mikilvæg störf sem við höfum ákveðið , sem þjóð , að skipti máli að almenningur hafi aðgang að . “ Arndís bendir á að notendur þjónustu sem þessarar greiði part af henni , en hið opinbera greiði mótframlag . Það sé hins vegar erfitt að hugsa sér samfélagið án þessarar starfsstétta og að einungis þeir sem standa fjárhagslega vel geti nýtt sér þjónustuna . „ Listamannalaun eru ekki frábrugðin þessu . Við sem þjóð höfum ákveðið að listir séu partur af siðmenningunni og þess vegna þurfi að styðja við þær . Við viljum ekki heim þar sem bara þeir sem njóta fjárhagslegs sjálfstæðis geta skapað bókmenntir og bara þeir sem geti leyft sér mikinn munað geta keypt þær . “ Hér fyrir neðan er hægt að lesa pistil Arndísar í heild sinni :